Diari Oficial de la Generalitat Valenciana


Sumari del DOGV 633, del 21-07-1987 (1987/809287)

ORDRE de 22 de maig de 1987, de la Conselleria de Cultura, Educació i Ciència, per la qual es regula la concessió de beques per a la realització de pràctiques de formació d'Animadors Juvenils de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/22/(1)/dof/vci/html**

### Dades del document

Número de DOGV
:   633

Data del DOGV
:   21-07-1987

Secció del DOGV
:   DISPOSICIONS GENERALS

Número del document
:   1987/809287


Data del document
:   22-05-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 22 de maig de 1987, de la Conselleria de Cultura, Educació i Ciència, per la qual es regula la concessió de beques per a la realització de pràctiques de formació d'Animadors Jovenivols de la Comunitat.  
L'exercici de les funcions tranferides a la Comunitat Valenciana en matèria de Joventut, crea la necessitat d'ampliar el marc de subvencions i ajuts en les diferents àrees de serveis als joves.   
La Conselleria de Cultura, Educació i Ciència té com a objectiu clau de la política de Joventut la formació d'Animadors Juvenils. A tal efecte, aquesta Ordre pretén la creació i la regulació del procediment de concessió de beques per a la formació d'aquests Animadors. La finalitat que amb això es persegueix és promocionar aquesta àrea en els serveis a la joventut i afavorir el rendiment social de les Escoles de Formació d'Animadors Juvenils de la Comunitat Valenciana.   
Per tot això, i segons que disposa l'article 18 de la Llei 11/1986, de 30 de desembre, de Pressuposts de la Generalitat Valenciana per a l'exercici 1987,   
ORDENE:   
Article primer  
Es convoca concurs públic per a la concessió de beques per a la realització de pràctiques de formació d'Animadors Juvenils.   
Article segon  
Les beques se satisfaran amb càrrec a l'aplicació pressupostària 09.04.471 del Programa de Promoció Socio-Cultural de la Joventut 314.   
Article tercer  
S'aproven les bases per les quals es regirà la convocatòria, les quals s'inclouen com a annex d'aquesta Ordre.   
DISPOSICIONS FINALS  
Primera  
Es facultat el Director General de la Joventut perquè dicte les disposicions que calguen per tal de fer possible l'adient desplegament i l'aplicació del que disposa aquesta Ordre.   
Segona  
Aquesta Ordre entrarà en vigor el dia que es publique en el Diari Oficial de la Generalitat Valenciana.   
València, 22 de maig de 1987.   
El Conseller de Cultura, Educació i Ciència,   
CEBRIA CiSCAR i CASABAN   
ANNEX  
Bases per les quals és regulada aquesta convocatòria.   
1. Objecte de les beques:   
Les beques objecte d'aquesta convocatòria tenen com a finalitat la realització de pràctiques en l'Àrea de formació d'Animadors Juvenils des de les Escoles d'Animadors Juvenils de la Comunitat Valenciana.   
II. Dotació de les beques:   
La dotació d'aquestes beques convocades serà de 200.000 pts. com a màxim per becari i la durada serà anual.   
III. Requisits dels sol·licitants:   
Podran sol·licitar aquestes beques els alumnes de les Escoles d'Animadors Juvenils de la Comunitat Valenciana matriculats al Nivell I.   
IV. Presentació i formalització d'instàncies:   
Les sol·licituds de beques es realitzaran a través d'instància dirigida al Conseller de Cultura, Educació i Ciència.   
La instància, el model de la qual figura com a annex d'aquesta Ordre, s'haurà d'acompanyar dels documents següents:   
1. Currículum acadèmic i d'experiència en Animació Juvenil.   
2. Certificat del Director de l'Escola d'Animadors Juvenils on es trobe matriculat.   
3. Declaració jurada de les subvencions, ajuts o beques que reba o haja rebut d'altres institucions públiques o privades.   
Les sol·licituds es presentaran als Serveis Territorials de Cultura i Educació d'Alicante, Castelló i València, o al Registre General de la Conselleria de Cultura, Educació i Ciència, a l'Avda. de Campanar núm. 32 de València, podent-ho fer també per qualsevol dels mitjans establerts per l'article 66 de la Llei de Procediment Administratiu.   
Si la sol·licitud no reuneix els requisits exigits o falta cap document complementari, es requerirà l'interessat perquè en un termini de 10 dies faca l'esmena dels defectes observats, tot advertint-li que en cas contrari serà arxivada la sol·licitud sense més tràmit.   
V. Termini de presentació de sol·licituds:   
El termini de presentació de sol·licituds serà de 30 dies comptadors des de la publicació d'aquesta Ordre en el Diari Oficial de la Generalitat Valenciana.   
VI. Procés de concessió i selecció de les beques:   
En acabar el termini de presentació de sol·licituds es constituirà una Comissió Avaluadora composta pels membres següents:   
- President: El Director General de Joventut.   
- Vicepresident: El Cap del Servei de Promoció i Activitats de la Direcció General de Joventut.   
- Un Secretari i dos vocals, els quals seran designats pel Director General de Joventut d'entre funcionaris adscrits a aquest Centre Directiu.   
- Un representant del Consell de la Joventut.   
La Comissió valorarà totes les sol·licituds presentades i elevarà les propostes, raonades, a l'Hble. Sr. Conseller de Cultura, Educació i Ciència qui les resoldrà.   
L'adjudicació de les beques no crea cap tipus de relació laboral ni funcionarial amb la Conselleria de Cultura, Educació i Ciència.   
VII. Obligacions dels becaris.   
Els beneficiaris de les beques queden obligats a:   
1. Presentar una memòria de la investigació pràctica realitzada en acabar el període anual de dotació de la beca.   
2. Tenir una permanència mínima de 10 hores setmanals a l'escola d'Animadors Juvenils on es trobe matriculat.   
La Conselleria de Cultura, Educació i Ciència es reserva el dret de suspendre i si escau, revocar, qualsevol beca concedida quan hi haja per part del beneficiari incompliment de les obligacions contretes.   
Hble. Sr.   
En/Na/N? major d?edat, amb DNI núm. ,  
i domiciliat a carrer o plaça núm província   
EXPOSA:   
Que està matriculat a l'Escola d'Animadors Juvenils cursant estudis de Nivell I.   
Que coneix els termes de l'Ordre de la Conselleria de Cultura, Educació i Ciència i les Bases que regulen la concessió de Beques per a la formació d'Animadors Juvenils en l'any en curs.   
I considerant que reuneix els requisits de l'esmentada convocatòria, es per això que,   
SOL·LICITA:   
La concessió d'una beca per a la realització de pràctiques de formació d'Animadors Juvenils i a tal efecte adjunta la documentació complementària, d'acord amb les Bases, i que relaciona a continuació.   
Valencia, de de 1987.  
Hnble. Sr. Conseller de Cultura, Educació i Ciència.   
Direcció General de Joventut. Valencia.


Còpia Permalink ELI